Grenlandijos–Islandijos slenkstis
Grenlandijos–Islandijos slenkstis – Atlanto vandenyno dugno pakiluma Danijos sąsiauryje, tarp Grenlandijos ir Islandijos povandeninių šlaitų. Skiria Grenlandijos jūrą nuo Irmingerio jūros. Santykinis aukštis 200–800 m. Suskaidytas giliųjų lūžių. Ilgis ~90 km, gylis iki 300 m. Grenlandijos–Islandijos slenkstis sudaro ribą, skiriančią skirtingos temperatūros vandenis: vandens temperatūra 400 m gylyje į šiaurę nuo slenksčio yra -1 °C, o į pietus – +8 °C.